OpenLLM-France/wikimedia huggingface dataset:
# Iwan Nikolazig

Iwan Nikolazig (badezet d'an 3 a viz Ebrel 1591 e Plunered-13 a viz Mae 1645 e Santez-Anna-Wened, Plunered) a oa ur c'houer eus parrez Plunered e deroù ar XVII$^{vet}$ hag a lavare en devout gwelet Santez Anna.
En ur gêriadenn anvet Ker-Anna e veve Iwan Nikolazig. Ne oa ket eus ar re baour pa oa perc'henn war un nebeud parkoù. E 1623 en doa lavaret bout gwelet ur vaouez o kas bannoù lufrus hag o telc'her ur piled-koar. Hervezañ, d'ar 25vet a viz Gouere 1624 e teuas dezhañ ar vaouez evit lavaret : N'ho pet ket aon, me zo Ann, mamm Mari ! Lavarit d'ho person ez eus bet, e park ar Bossennoù, ur chapel dindan ma anv, an hini gentañ er vro. Nav c'hant pevar warn-ugent ha c'hwec'h miz zo ha fell' a ra din ma vo adsavet... Ne voe ket kendrec'het ar person betek an deiz e 1625 ma va konduet gant ur piled-koar ur strollad tud [betek] al lec'h ma'z eus bet kavet un delwenn gozh eus Santez Anna graet e prenn. Goude ur prosez e voe kendrec'het eskob Gwened hag e voe savet ur chapel eno e 1628. Fiziet e voe meradur kef ar birc'hirinded d'ar Garmezidi a savas ur manati bras. Er bloaz-se ec'h embannas Anna Aostria (1601-1666), rouanez Bro-C'hall, e ouestle ganedigezh ur mab da santez Anna, he maeronez. Berzh bras en deus graet ar pirc'hirinaj hag e voe savet ur renabl, "al Levr aour" evit enrollañ ar burzhudoù dindan evezh an Iliz.
# Iwan Wmffre

Iwan Llwyd Wmffre (ganet e 1964) zo ur yezhour keltiegour breizhat-kembreat. Bet eo bet o kelenn iwerzhoneg e skol-veur Ulad, e Derry, kembraeg ha heniwerzhoneg e Skol-Veur Gatolik Lublin, Polonia ha brezhoneg e skol-veur Gaillimh. P'eo mab da Humphrey Lloyd Humphreys, ur yezhour kembreat, ha d'ur Vreizhadez, e oar-eñ peder yezh desket a-vihanik : brezhoneg, kembraeg, saozneg ha galleg. Labouret en deus war ar yezhoù predenek dreist-holl.

## Oberennoù

* 1999. Late Cornish, München: Lincom Europa,
* 1999. Central Breton, München: Lincom Europa,
* 2004. The Place-names of Cardiganshire, 3 levrenn, Oxford : Archaeopress,
* 2007. Breton Orthographies and Dialects: the Twentieth-century Orthography War in Brittany, 2 levrenn, Oxford, Peter Lang, (xxviii + 782 pp).

## Raktres war ober

Savet en deus gant Loïc Cheveau ur raktres evit dastum distagadur resis al lec'hanvioù brezhonek e Breizh-Izel, Hanoiou-lec'hiou Breiz Izel e anv (HLBI). Gwelloc'h e kavont ober gant reizhskrivadurioù KLT kozh ha an hini hengounel e Bro-Gwened eget ar re savet da c'houde, hini ar peurunvan dreist-holl. Displegañ a ra an dra-se amañ.

## Pennadoù

* 1991. 'Iwerddon a Chymru'. In: Tafod y Ddraig n° 231, 15-16,
* 2002. 'Mynydawc - ruler of Edinburgh?'. In Studi Celtici vol.1, 83-105,
* 2002. 'Urban Celtic subcultures 1700-1850'. In Raingard Esser & Thomas Fuchs (eds) Kulturmetropolen - Metropolenkultur : die Stadt als Kommunikationsraum in 18. Jahrhundert, Berlin: BWV, 29-58,
* 2004. 'Learners, native speakers and the authenticity of language', Ullrich Kockel & Máiréad Nic Craith (eds). In : Communicating Cultures, Münster, Lit, 149-175.

## Troidigezh

* Ambrose Bebb. 1998. Koroll an Ankou (Y Ddawns angau). Tr. diwar ar c'hembraeg. Brest : Brud Nevez.

## Liammoù diavaez

* Lec'hienn Iwan Wmffre
# Iwerzhon Ouezelek

Iwerzhon Ouezelek (Iwerzhoneg: Éire Ghaelach ) a oa un aozadur politikel gouezelek diazezet en Iwerzhon adal ar prantad ragistorel betek deroù ar XVII$^{vet}$ kantved. A-raok donedigezh an Normaned e 1169 e oa gouezelek Iwerzhon a-bezh. Goude an aloubadeg e voe troc'het diouzh al levezon ouezelek an tachadoù aloubet hag anvet ar "Pale" ("ar gloued"). Iwerzhon Ouezelek a oa un hollad kenaozet gant tiriadoù renet gant tierned dilennet hervez ur sistem-hêrezh anvet Tánaiste. Boazet e oa ar meuriadoù da vrezeliñ an eil ouzh egile mes ur wezh an amzer e veze dilennet ur rener galloudus da vout karget gant an titl Ard rí Érenn ("Roue Uhel Iwerzhon"). Ar gevredigezh a oa savet gant klanoù ha frammet hervez kastaoù. D'ar c'houlz-se e oa diazezet an armerzh war ar chatalerezh tra ma ne veze ket arveret an arc'hant alies. Ur sevenadur gouezelek a c'hall bout anavezet dre ar gwisk, ar c'horoll, ar sport, an disavouriezh hag an arzoù. Kendeuziñ a reas a-c'houde an XIIIvet kantved gant ar sevenadur angl-ha-norman da grouiñ an arz enezat.
Relijion Iwerzhon e deroù ar grennamzer a oa liesdoue ha treuzkaset e veze ar seanchas ("an hengoun") dre gomz. Lizherenneg an oghamoù a veze implijet adal ar c'hentañ kantved. An emdroadur davet ar gristeniezh a lakaas ar gloareion da skrivañ lennegezh kozh Iwerzhon, ha kristenaet e voe he gwengeloù pinvidik, kement hag he lezennoù kemplezh. E-pad ar grennamzer e oa eus Iwerzhon ur greizenn speredel ha kefredel vras, ar visonerion iwerzhonat hag o c'helennerion a strewas ar gristeniezh dre holl vroioù Europa ar C'hornôg. Un harp e voe evit kristenidigezh an Angled-ha-Saozon e Breizh-Veur, ha lod ag Europa ar c'hevandir.
En IXvet kantved e krogas ar Vikinged da argadiñ aodoù Iwerzhon ha da sevel kampoù hag a zeuio da vezañ kêrioù evit lod anezhe. Mes gouezelekaet int bet dre an amzer ha daet int da vout Gouezeled-ha-Norzhiz. Diwezhatoc'h e teuas an aloubadeg Iwerzhon gant an Normaned e 1169-71, hag aze e kouezhas un tiriad bras etre krabanoù an aotrouion norman. A-c'houde an darvoud-se e tarzhas brezelioù didermen etre int hag ar Ouezeled. Goude meur a emgann e embannas Herri II e riegezh war Iwerzhon. Hogen menel a reas ar reizhiad krennamzerel ouezelek en tiriadoù na oant ket renet gant an Normaned. Al lodenn aloubet a zeuas da vout ar Pale.
E 1542 e troas ar Pale da vout Rouantelezh Iwerzhon pa voe roet da Henry VIII an titl a Roue Iwerzhon. Ar Saozon a savas un arme da aloubiñ an enezenn en-dro, hag Iwerzhon a-bezh a voe bazhyevet gante a-c'houde 1607, o kas kuit ar riegezh politikel kozh gouezelek.

## Gwelet ivez

* Gouezeled
* Yezhoù gouezelek
* Iwerzhoneg (Gaeilge)
* Gouezeleg Skos (Gàidhlig)
* Uheldirioù Bro-Skos

## Daveoù

* ↑ Simms, Katharine (1978). "Guesting and Feasting in Gaelic Ireland". Journal of the Royal Society of Antiquaries of Ireland 108: 67–100
# Iwrch

Ar stêr Iwrch (yourc'h e brezhoneg) , pe Afon Iwrch e kembraeg, zo ur stêr e Kembre, e-kichen Llanrhaeadr-ym-Mochnant, e Powys (gwechall e Clwyd), ha 14,4 km hed dezhi.
Eieniñ a ra e tor reter Cadair Berwyn, kern uhelañ menezieg Berwyn. Adstêr eo d'an Tanat, hag a zo adstêr d'an Efyrnwy.
# Le Mesnil-Robert

Kumunioù Bro-C'hall :
| Anv | Le Mesnil-Robert |
| Skoed | |
| Lec'hiadur Le Mesnil-Robert en Arondisamant Vire | |
| Riez | Bro-C'hall |
| Rannvro | Normandi |
| Departamant | Calvados |
| Bro hengounel | |
| Arondisamant | Vire |
| Etrekumuniezh | Communauté de communes Intercom séverine |
| Kanton | Saint-Sever-Calvados |
| Kod INSEE | 14424 |
| Kod post | 14380 |
| Maer | Jean-Paul Massus |
| Amzer-gefridi | 2008-2014 |
| Gorread | 4,08 km² |
| Led | 48° 52' 29" Norzh |
| Hed | 00° 57' 17" Kornôg |
| Uhelder kreiz | .. m |
| Uhelder bihanañ | 80 m |
| Uhelder brasañ | 164 m |
| Poblañs hep kontoù doubl | 203 (2010) |
| Stankter | 50 a./km² |
| Lec'hienn ar gumun | |
Le Mesnil-Robert a zo ur gêriadenn hag ur gumun eus departamant Calvados e Bro-C'hall.

## Istor
### XX$^{vet}$ kantved

Eil brezel-bed, Emgann Normandi, 1944: mervel a reas un den nann soudard e Le Mesnil abalamour d'ar brezel, lazhet e voe gant tennoù kanol d'an 3 a viz Eost.

## Monumantoù ha traoù heverk

* An iliz
* Iliz katolik Sant Pêr, XIII$^{vet}$-XVII$^{vet}$ kantved, enni un delwenn eus ar Werc'hez Vari hag ar Mabig Jezuz eus ar XVII$^{vet}$ kantved, rummet, ur stern-aoter eus an XVIII$^{vet}$ kantved ha goloennoù-bez.

## Melestradurezh

Roll maered ar gumun :
| Mare | Mare | Anv | Strollad | Karg |
| 1989 | → bremañ | Jean-Paul Massus | | Labourer-douar |
| N'eo ket anavezet c'hoazh an holl fedoù. |||||

## Notennoù ha dave

* ↑ Mémorial des victimes civiles en Normandie
* ↑ Diellaoueg Palissy
* ↑ Arcisse de Caumont, Statistique monumentale du Calvados, Arrondissements de Vire et de Bayeux, Embannadurioù Hardel, Caen, 1857, Levrenn 3, pajennoù 152-153
* ↑ EBSSA
# Le Mesnil-Mauger

Kumunioù Bro-C'hall :
| Anv | Le Mesnil-Mauger |
| Skoed | |
| Lec'hiadur Le Mesnil-Mauger en Arondisamant Lisieux | |
| Riez | Bro-C'hall |
| Rannvro | Normandi |
| Departamant | Calvados |
| Bro hengounel | Auge |
| Arondisamant | Lisieux |
| Etrekumuniezh | Communauté de communes de la Vallée d'Auge |
| Kanton | Mézidon-Canon |
| Kod INSEE | 14422 |
| Kod post | 14270 |
| Maer | Laurette Ridel |
| Amzer-gefridi | 2008-2014 |
| Gorread | 31,24 km² |
| Led | 49° 05' 14" Norzh |
| Hed | 00° 01' 08" Reter |
| Uhelder kreiz | 45 m |
| Uhelder bihanañ | 10 m |
| Uhelder brasañ | 78 m |
| Poblañs hep kontoù doubl | 178 (2009) |
| Stankter | 39 a./km² |
| Lec'hienn ar gumun | |
Le Mesnil-Mauger a oa ur gumun eus Bro-C'hall e departamant Calvados e Normandi.
Bodet e oa d'ar 1añ a viz Genver 2017 gant trizek kumun all d'ober ur gumun nevez: Mézidon-Vallée-d'Auge.

## Istor
### XX$^{vet}$ kantved

* Eil brezel-bed, Emgann Normandi, 1944: lazhet e voe daou zen nann-soudard e Saint-Crespin pa voe mindrailhet un tren gant un nijerez d'an 12 a viz Even.
* 1972: staget e voe kumunioù Écajeul, Saint-Crespin ha Sainte-Marie-aux-Anglais ouzh Le Mesnil-Mauger.

## Monumantoù ha traoù heverk
### Chapel hag ilizoù katolik

* Chapel Sainte Marie aux Anglais e Sainte-Marie-aux-Anglais,
* Iliz Intron-Varia e Doux-Marais,
* Iliz Saint Crespin e Saint-Crespin,
* Iliz Sant Stevenn e bourc'h Le Mesnil-Mauger,
* Iliz Sant Pêr en Écajeul .

### Bezioù ar C'hommonwealth e bered ar gumun: Saint-Crespin Churchyard

| Bro | Niver a soudarded |
| Rouantelezh-Unanet | 3 |
| Hollad | 3 |
Mervel a rejont e 1944 e-pad Emgann Normandi e-pad an Eil brezel-bed. Unan anezhe a oa leviour e oa en 122vet Skwadrenn eus ar Royal Air Force, an daou all a oa er Royal Engineers.

## Emdroadur ar boblañs 1962-2009

Niver a annezidi

## Melestradurezh

Roll maered ar gumun :
| Mare | Mare | Anv | Strollad | Karg |
| a-raok 2001 | Meurzh 2008 | Jean-Pierre Lormelet | | |
| Meurzh 2008 | 2014 | Laurette Ridel | digostezenn | Teknikourez labourva |
| N'eo ket anavezet c'hoazh an holl fedoù. |||||

## Tud

* Henri Amouroux, kazetennour ha skrivagnour gall, bet ganet e Periguers e 1920 ha marvet e Le Mesnil-Mauger e miz Eost 2007.

## Notennoù ha dave

* ↑ Mémorial des victimes civiles en Normandie
* ↑ Clochers de France
* ↑ Clochers de France
* ↑ Clochers de France
* ↑ Clochers de France
* ↑ Clochers de France
* ↑ Clochers de France
* ↑ In Memories
* ↑ EBSSA
# Le Mesnil-Patry

Le Mesnil-Patry a oa ur gumun e Bro-C'hall e departamant Calvados e Normandi.
Bodet e voe d'ar 1añ a viz Genver 2017 gant pemp kumun all d'ober ur gumun nevez : Thue-et-Mue.

## Istor
### XX$^{vet}$ kantved

* Eil brezel-bed, miz Even 1944 : kemeret e voe Le Mesnil-Patry d'an 11 gant ar Queen's Own Rifles Regiment hag ar 1st Hussars Regiment eus lu Kanada met rankout a rejont kilañ goude bout bet taget gant 12vet SS Panzer-Division Hitlerjugend. Kolloù bras a voe gant ar Ganadianed : 116 soudard bet lazhet pe aet diwar wel, 35 all a voe gloazet, 22 a voe tapet gant an Alamaned hag 51 tank Sherman a voe distrujet. Dieubet e voe Le Mesnil-Patry da vat d'ar 25. Lazhet e voe un den nann soudard er Mesnil gant tennoù kanol d'an 11.

## Monumantoù ha traoù heverk

* Monumant milourion ar Queen's Own Rifles Regiment hag ar 1st Hussars Regiment marvet e-kerzh Emgann Normandi e 1944 .
* Iliz katolik Saint Julien.

## Emdroadur ar boblañs 1962-2008

Niver a annezidi

## Notennoù ha daveoù

* 1 2 Normandie 44 - la mémoire
* ↑ Mémorial des victimes civiles en Normandie
* ↑ Clochers de France
# Le Mesnil-Simon (Calvados)

Kumunioù Bro-C'hall :
| Anv | Le Mesnil-Simon |
| Skoed | |
| Lec'hiadur Le Mesnil-Simon en Arondisamant Lisieux | |
| Riez | Bro-C'hall |
| Rannvro | Normandi |
| Departamant | Calvados |
| Bro hengounel | Auge |
| Arondisamant | Lisieux |
| Etrekumuniezh | Communauté de communes Lisieux Pays d'Auge |
| Kanton | Lisieux-3 |
| Kod INSEE | 14425 |
| Kod post | 14140 |
| Maer | Jean-Claude Frappier |
| Amzer-gefridi | 2008-2014 |
| Gorread | 9,59 km² |
| Led | 49° 05' 31" Norzh |
| Hed | 00° 06' 23" Reter |
| Uhelder kreiz | 80 m |
| Uhelder bihanañ | 27 m |
| Uhelder brasañ | 173 m |
| Poblañs hep kontoù doubl | 156 (2009) |
| Stankter | 16 a./km² |
| Lec'hienn ar gumun | |
Le Mesnil-Simon a zo ur gumun eus departamant Calvados e Bro-C'hall.

## Monumantoù ha traoù heverk

* Maner La Valette, XV$^{vet}$ kantved.
* Maner-ti-feurm La Varende, XVI$^{vet}$ kantved, hag e gouldri.
* Iliz katolik Intron-Varia, 1880.

## Emdroadur ar boblañs 1962-2009

Niver a annezidi

## Melestradurezh

Roll maered ar gumun :
| Mare | Mare | Anv | Strollad | Karg |
| Meurzh 2001 | Meurzh 2008 | Bruno Gondouin | digostezenn | Kouer |
| Meurzh 2008 | Meurzh 2014 | Jean-Claude Frappier | digostezenn | Retredad |
| N'eo ket anavezet c'hoazh an holl fedoù. |||||

## Notennoù ha dave

* ↑ Diellaoueg Mérimée
* ↑ Diellaoueg Mérimée
* ↑ Clochers de France
* ↑ EBSSA
# Le Mesnil-Simon

Le Mesnil-Simon zo anv meur a lec'h e Bro-C'hall.
* Le Mesnil-Simon (Calvados), kumun c'hall en departamant Calvados
* Le Mesnil-Simon (Eure-et-Loir), kumun c'hall en departamant Eure-et-Loir
# Lennegezh ar Brezhoneg en XXvet kantved

Lennegezh ar Brezhoneg en XX$^{vet}$ kantved a zo un antologiezh eus al lennegezh vrezhonek savet gant Francis Favereau, bet kelenner e Skol-veur Roazhon 2. Un doare gallek, heñvel e neuz, a zo ivez, titlet Anthologie de la littérature bretonne au XXe siècle.

## Ratozhioù

Er c'hentskrid e kemenn peseurt arvaroù e oa da ziwall outo. Ar re gentañ e oa termeniñ petra ez eus e-fed lennegezh e brezhonek. Ne felle ket dezhañ dibunañ "un tamm Buhez ar Sent mod nevez (Kalloc'h, Hemon ha Malmanche), a-nes ankouaat hiziviken santezed zo (Añjela Duval, muiikoc'h eget Meavenn ar werc'hez ruz, poz Taldir), ar Braz hag Helias o vezañ bet da sent mein, re-bar da re na pet monumant savet d'ar re maro evit ar vro".

## Stumm an embannadur

Peder levrenn dev a ya d'ober an oberenn, embannet gant Skol Vreizh, e Montroulez, dezhi un titl hollek asambles gant istitloù levrenn :
* Kentañ levrenn : An "Emzao" kentañ 1900/1918 ; 448 pajenn ; Ebrel 2002 (ISBN 2-911447-56-5).
* Eil levrenn : Breiz Atao hag ar re all el lennegezh 1919/1944 ; 576 pajenn ; Du 2003 ; (ISBN 2-911447-93-X).
* Trede levrenn : Al lennegezh a "spered broadel" : Al liamm Tír na n'Óg Hervez spered ar "batrioted" : Brud ha Brud Nevez 1945/1968 ; 512 pajenn ; Ebrel 2008 ; (ISBN 978-2-915623-40-6).
* Pevare levrenn : Efed Mae 68 : Ugent bloavezhiad traoù mesket 1968-2000, 480 pajenn, Even 2020. 978-2-36758-026-5
# Lennegezh ekologour

* Lodenn eus ar rummad pennadoù war an ekologiezh politikel
* Dodennoù hag a denn d'an ekologiezh politikel
* Aozadurioù ekologour dre ar bed: Strolladoù politikel • Sindikadoù • Kevredigezhioù
* Peulioù ideologel an ekologiezh politikel : Furnez ekologel • Justis sokial • Demokratelezh dre gemer perzh • Nann-feulster • Dalc'hadusted • Doujañs ouzh al liested
* Stourmoù ekologel : Stourmoù enep-nukleel • Stourmoù enep-BDG • Stourmoù enep-saotradur • Stourmoù evit al liested
* A bep seurt : Lennegezh
Gwelet :
* Kim Stanley Robinson
* Arto Paasilinna
| Porched al Lennegezh – Gwelit ar pennadoù hag ar rummadoù diwar-benn al lennegezhioù. | Rummad Ekologiezh – Gwelit ar pennadoù hag ar rummadoù diwar-benn an ekologiezh. |
# Lenn Winnipeg

Al Lenn Winnipeg zo ul lenn e proviñs Manitoba, e Kanada. Emañ war-dro 55 km en hanternoz da gêr Winnipeg. Dont a ra anv al lenn, evel anv ar gêr, eus an anv-lec'h kreek ᐄᐧᓂᐯᐠ, wînipêk, a dalvez kement ha « dour du », « dour lous ».
En em astenn a ra al lenn war ur gorread 24 514 km², ha 416 km eo hec'h hed brasañ. Hi eo ar pempvet lenn vrasañ e Kanada, e-keñver gorread, hag an hini vrasañ holl e-touez al lennoù zo e Kanada penn-da-benn (emañ ar re all a-c'haoliad war an harzoù gant ar Stadoù Unanet).
# Lenna (Lombardia)

Lenna zo ur gumun eus Italia, e proviñs Bergamo, e rannvro Lombardia.
# Lennegezh krennarded

Al lennegezh krennarded zo lennegezh evit ar vugale goshañ, krennarded etre 12 ha 18 vloaz, daoust ma lavar lod eus an embannerien e SUA eo graet evit tud eus 11 betek 25 bloaz.
Evit bugale yaouankoc'h e komzer eus lennegezh bugale.

## Haroz

Ur c'hrennard e vez an haroz peurvuiañ, ret dezhañ stourm ouzh bed an dud-vras.

## Skol

Stag eo al lennegezh-se ouzh ar skolioù un tamm bennak, n'eo ket kement-se c'hoazh peogwir e vez implijet er skolioù brezhonek (ne vez ket nemeur) hogen kaoz eus skol pe skol-louarn a vez enne alies.

## Oberennoù klasel

* Tom Sawyer
* Enez an Teñzor
* Oberennoù Jules Verne.
Ret eo lavarout ne vez ket lennet an oberoù klasel kalzik ken. Re start e vez kavet ar yezh alies gant ar grennarded, azon anat eus ar yezh o paouraat, war dachennoù zo da vihanañ.

## Oberennoù nevez-klasel

* Artemis Fowl
* Harry Potter
# Lenn Yelcho

Al Lenn Yelcho zo ul lenn eus Patagonia Chile, e proviñs Palena e rannvro Los Lagos. Enni e tegouezh dourioù ar Río Futaleufu e-kichenik Puerto Ramirez. Anezhi e teu ar Río Yelcho a ya da aberiñ er Meurvor Habask.
# Lenn an Toro

Lenn an Toro zo ul lenn vras e Chile, 202 km2 he gorread, e Proviñs Última Esperanza, e Rannvro Magallanes. Maget eo gant meur a stêr, evel ar río de las Chinas, a zo 105 km hed, hag ar Río Tres Pasos, hag ar río Paine.
Anezhi e teu ar Río Serrano, a zo ur stêr berr a-walc'h, 38 km hed dezhi, hag a ya da aberiñ er Ceno Última Esperanza, a zibouk er pleg-mor Almirante Montt.
# Lenn an Dreneg

a vo kavet e Wikimedia Commons.
Lenn an Dreneg a reer eus ur virlenn e Menez Are, krouet e 1979 war dachenn Kommanna ha Sizun pa oa bet savet ur stankell evit reoliañ fonnder ar stêr Elorn pa vez sec'hor ha pourchas dour da annezidi norzh Penn-ar-Bed : Brest, Landerne ha Landivizio.
En em astenn a ra ar mirlenn war 110 hektar (1,10 km²), ha kaset e vez dour dezhi gant an Elorn hag ur stêrig arall, ar Vougev ; an Elorn hepken a zeu er-maez eus al lennad. Meret e vez al lenn hag he ribloù gant Sindikad Diazad an Elorn. Kempennet eo bet he ribloù evit ma c'hallfe an dud mont da neuial enni ha da vageal warni. Pesketaet e vez enni ivez ha brudet eo an dluzhed a gaver enni.
Ouzh troad ar stankell ez eus bet savet ur c'harrdi bras ha staliet pannelloù fotovoltaek war e doenn 200 m² evit kenderc'hañ tredan, un 12 300 kWh bep bloaz. E miz Kerzu 2009 e oa bet staliet troellrodoù er stankell, d'ober tredan gant nerzh an dour<ref>(fr) 'Le Télégramme, 30/09/2010. Kavet : 03/07/2022.</<ref>.

## Liammoù diavaez

* (fr) 'AAPPMA de l'Elorn'. Kavet : 03/07/2022.

## Notennoù

* 1 2 (fr) 'Syndicat de Bassin de l'Élorn'. Kavet : 03/07/2022.
# Kimreeg

Ur yezh tchadek eus is-skourr ar yezhoù tchadek ar reter A.2 eo ar c'himreeg ((ganri-)kimré) komzet gant tro-dro da 15.000 den e mervent Tchad (1990).
Teir rannyezh ez eus:
* Kimroueg (kimruwa)
* Bouroueg (buruwa pe bordo)
* Tchireg (tchire pe tchere-aïba)

## Gwelet ivez

* Yezhoù tchadek ar reter
* Yezhoù afrez-aziatek
# Kinareg

Ur rannyezh okiekek eus skourr yezhoù nilotek eo ar c'hinareg (kinare).
Ur yezh varv eo.

## Gwelet ivez

* Yezhoù kalendjinek
* Yezhoù nilez-saharek
* Yezhoù nilotek
# King's Game (manga)

King's Game (王様ゲーム, Ōsama Gēmu) zo ur romant evit ar pellgomzioù hezoug skrivet gant Nobuaki Kanazawa (Pakkuncho e anv-pluenn). Adal ar romant ez eus bet savet ur manga e pemp lodenn, treset gant Hitori Renda hag embannet evit ar wech kentañ er gelaouenn Manga Action embannet gant Futabasha etre Genver 2011 ha miz Even 2012. Ar stumm gall a zo bet embannet gant Ki-oon etre C'hwevrer 2013 ha C'hwevrer 2014. Bez ez eus bet savet ur film e 2011 dindan an anv Ōsama Gēmu.
Un heuliad a zo bet anvet King's Game Extreme (王様ゲーム 終極, Ōsama Gēmu Shūkyoku), ha treset gant Renji Kuriyama e pemp lodenn. Bez eo bet embannet evit ar wech kentañ er gelaouenn Estar embannet gant Futabasha. Embannet e oa bet etre miz Du 2012 ha miz Gouhere 2014.
Un heuliad en a-raok a zo bet ivez anvet King's Game Origin (王様ゲーム 起源, Ōsama Gēmu Kigen, « Orinoù ar King's Game ») treset gant J-Ta Yamada hag embannet er gelaouenn Monthly Action. Embannet e oa bet etre miz Genver 2014 ha Meurzh 2016. 6 lodenn a ya d'ober an heulaid-se.
Ur pevare heuliad a zo bet anvet King's Game Spiral (王様ゲーム 臨場, Ōsama Gēmu Rinjō) trreset gant Renji Kuriyama hag embannet etre 2014 ha 2016 er gelaouenn Manga Action. Pevar manga a zo d'an heuliad embannet etre Genver 2015 ha Du 2016.
Ur manga doare tresadenn-bev a zo bet savet ivez hag embannet e miz Here 2017. Anvet eo King's Game The Animation (王様ゲーム ジ・アニメーション, Ōsama Gemu Ji Animēshon).

## King's Game

D'An 19 a viz Here 2009, 32 lisead eus ar memes klasad a gav un sms war o pellgomzerioù hezoug da hanternoz rik. Hervez an destennig e vez rediet dezho sentiñ d'un urzh. Ma ne vez ket sentet gant pep hini anezho e vo ur binijenn. Kentañ urzhioù ar roue a zo reoù gwelet evel farsus gant al liseidi. Buan a-walc'h e teu an urzhioù da vezañ reoù direnkus. Ar re ne sentont a zo lazhet.
Haroz an istor a zo Nobuaki Kanazawa, sikouret gant e garantezig Chiemi Honda, hag e gamaladi Naoya Hashimoto, klask a ra dre nep doare paouezh gant lazhadeg ar c'hlasad eilvet B.

## King's Game Extreme

Goude bezañ cheñchet skol, Nobuaki, dreistbever nemetañ ar c'hlasad eilvet B a glask kaout ur vuhez normal. Poan a vez gantañ da gaout liammoù gant tud all ar c'hlasad nevez dre ar pezh a oa erruet a-raok. Goustadik e zisoñj ar C'hing's Game ha dont a ra a-benn da gaout gamaladed. Siwazh dezhañ adkregiñ a ra ar memestra gant ar c'hlasad ha Natsuko Honda unan eus al liseidi a zeuio war-wel evel an hini a fell dezhañ dreistbevañ a-us da bep hini ha da bep tra. Nobuaki a glasko gant sikour e gamaraded nevez da zreistbevañ ganto.
# Kingdom of Heaven

Kingdom of Heaven zo ur film istorel stadunanat embannet e 2005, filmaozet ha produet gant Ridley Scott ha skrivet gant William Monahan. An aktourien eo Orlando Bloom, Eva Green, Jeremy Irons, David Thewlis, Brendan Gleeson, Marton Csokas, ha Liam Neeson.
Ar film zo diazezet en un doare damfaltaziek war an Trede Kroaziadeg, gant ur sell spisoc'h war Balian eus Ibelin en doa stourmet da difenn Rouantelezh Jeruzalem a-enep ar Sultan ayyoubid Saladin.
Filmet eo bet ar film en Ouarzazat, e Maroko, hag e Bro-Spagn, e Loarre (Huesca), Segovia, Ávila, Palma del Río hag e Sevilla er Casa de Pilatos hag en Alcázar. Ar film a oa bet embannet d'ar 6 a viz Mae 2005 gant 20th Century Fox, degemeret eo bet etre a-fed burutelladennoù.
Rastellet en deus 218 milion $ dre ar bed. D'an 23 a viz Kerzu 2005, Scott en doa lakaet embann un stumm hir, hag a voe lesanvet gant an arvesterien evel ar stumm peurvat.
# Kindia (rannvro)

Kindia zo ur rannvro eus Ginea. Harzoù he deus gant Sierra Leone.

## Daveenn

* ↑ Institut National de la Statistique
g • ka • ke Rannvroioù Ginea :
| Rannvroioù | Boké · Conakry · Faranah · Kankan · Kindia · Labé · Mamou · Nzérékoré |
# King

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
King zo ur ger saoznek hag a dalv kement ha roue hag a zo ivez anv-lec'h hag anv-tiegezh.

## Anv-lec'h
### Kanada

* King, kanton Kanada en Ontario

### Stadoù-Unanet

* kêr vihan King e Norzhkarolina
* King (kontelezh), Washington
* skipailhoù sport
** Kings Los Angeles (hoke war skorn)
** Kings Sacramento (basket-ball)

## Tud

* The King, lezanv Elvis Presley
* B. B. King, kaner blues
* Carole King, kanerez stadunanat
* Joey King (g. e 1999), aktorez stadunanat
* Martin Luther King, (1929-1968), difenner ar re zu e SUA
* Stephen King, skrivagner stadunanat
* John King, skrivagner saoz
* Gipsy Kings, laz gall

## Embregerezhioù

* King Records (SUA), label dizalc'h amerikan
* King Records (Japan), label japanat

## Pennadoù kar

* King City
* King Kong
* Kings (kontelezh)
* Kingston
* Kingstown
* Kington
* King (film) ur film indian, Vikram, Sneha hag all o c'hoari ennañ
* Queen